CELEX: 22013D0199
Language: sl
Date: 2013-11-08 00:00:00
Title: Sklep Skupnega odbora EGP št. 199/2013 z dne 8. novembra 2013 o spremembi Priloge V (Prosto gibanje delavcev) k Sporazumu EGP

27.3.2014   
            
            
               SL
            
            
               Uradni list Evropske unije
            
            
               L 92/25
            
         
      SKLEP SKUPNEGA ODBORA EGP
   št. 199/2013
   z dne 8. novembra 2013
   o spremembi Priloge V (Prosto gibanje delavcev) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Izvedbeni sklep Komisije 2012/733/EU z dne 26. novembra 2012 o izvajanju Uredbe (EU) št. 492/2011 Evropskega parlamenta in Sveta glede uravnoteženja ponudbe in povpraševanja po prostih delovnih mestih ter postavitve mreže EURES na nove temelje (1) je treba vključiti v Sporazum EGP.
            
         
               (2)
            
            
               Izvedbeni sklep 2012/733/EU s 1. januarjem 2014 razveljavlja Odločbo Komisije 2003/8/ES (2), ki je vključena v Sporazum EGP in ki bo zato s 1. januarjem 2014 razveljavljena v okviru Sporazuma EGP.
            
         
               (3)
            
            
               Prilogo V k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga V k Sporazumu EGP se spremeni:
   
               1.
            
            
               za točko 2 (Uredba (EU) št. 492/2011 Evropskega parlamenta in Sveta) se vstavi naslednje:
               
                           „2a.
                        
                        
                           
                              32012 D 0733: Izvedbeni sklep Komisije 2012/733/EU z dne 26. novembra 2012 o izvajanju Uredbe (EU) št. 492/2011 Evropskega parlamenta in Sveta glede uravnoteženja ponudbe in povpraševanja po prostih delovnih mestih ter postavitve mreže EURES na nove temelje (UL L 328, 28.11.2012, str. 21).“;
                        
                     
         
               2.
            
            
               besedilo točke 7 (Odločba Komisije 2003/8/ES) se črta z učinkom od 1. januarja 2014.
            
         Člen 2
   Besedilo Izvedbenega sklepa 2012/733/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 9. novembra 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 8. novembra 2013
      
         
            Za Skupni odbor EGP
         
         
            Predsednik
         
         Thórir IBSEN
         
      
   
   
      (1)  UL L 328, 28.11.2012, str. 21.
   
      (2)  UL L 5, 10.1.2003, str. 16.
   
      (3)  Navedena ni nobena ustavna zahteva.